APEC o ekonomiji i bezbednosti
Američki predsednik Barak Obama odlazi ove nedelje na Havaje, gde će biti domaćin samita zemalja Azijsko-pacifičke ekonomske saradnje
Lideri APEC-a poslednji put su se okupili u Sjedinjenim Državama još 1993. Godine, kad je domaćin skupa u Sijetlu bio Bil Klinton. Ove godine, samit dolazi u vreme dok Barak Obama nastavlja sa pokušajima da izvuče ekonomiju SAD iz recesije, naglašavajući važnost slobodne trgovine za otvaranje novih radnih mesta, ali i izazov koji predstavlja konkurencija azijskih ekonomija, pre svega Kine. Ernest Bauer iz Centra za strateške i međunarodne studije (CSIS) kaže da će Obama na skupu poslati poruku i Amerikancima. APEC već više od decenije pokušava da stvori veliku azijsko-pacifičku zonu slobodne trgovine. Međutim, očekuje se da će SAD i još osam članica APEC-a objaviti okvirni dogovor o manjoj trgovinskoj grupi, Trans-pacifičkom partnerstvu. Kina je izrazila zabrinutost zbog toga, a analitičar Centra za strateške i međunarodne studije Majkl Grin objašnjava: U pozadini Obamine turneje su i složeni ekonomski i bezbednosni odnosi sa Kinom, uključujući sporove u vezi sa Južnim kineskim morem. Pre samita, brojni američki zvaničnici posetili su region, a među njima i sekretar za odbranu Lion Paneta i zamenik državnog sekretara Vilijem Berns. ". Ernest Bauer iz Centra za strateške i međunarodne studije takođe kaže da će tokom posete Australiji Obama pružiti bezbednosne garancije, koje će američkoj vojsci omogućiti širi pristup. Obamino putovanje dolazi u ključnom trenutku na unutrašnjem planu, pošto se približava 23. novembar, kada ističe krajnji rok da kongresni odbor postigne sporazum o smanjenju vladinih troškova za 1.200 milijardi dolara. Ta odluka, ili neuspeh da se postigne kompromis, imaće dalekosežne efekte i azijsko-pacifički lideri sa kojima se Obama bude sreo na svom putu, pažljivo će pratiti šta se dešava.